John Franklin Meldon Hine

**John Franklin Meldon Hine** (1938–2024) var en britisk prelat og katolsk hjelpebiskop i erkebispedømmet Southwark i London.

## Liv og virke
### Bakgrunn
John Franklin Meldon Hine ble født i Tunbridge Wells, en del av Southwark erkebispedømme, den 26. juli 1938. Han var sønn av *Lieutenant Commander* (RN) Jack F. W. Hine og Moira E. Hine. Han ble utdannet av jesuittene ved Stonyhurst College og xaverianerne ved Mayfield College.

Under prestestudiene ble han sendt til Roma,

### Prest
John Hine ble presteviet på Venerable English College i Roma den 28. oktober 1962 av Westminsters erkebiskop, kardinal William Godfrey.

Han ble generalvikar og kansellist for erkebispedømmet frem til sin bispevielse, og var dessuten kannik vd *St George's Cathedral* i Southwark.

### Hjelpebiskop i Southwark
Den 26. januar 2001 utnevnte pave Johannes Paul II ham til titulærbiskop av *Beverlacum* og til hjelpebiskop i Southwark. Erkebiskopen av Southwark, Michael George Bowen, ordinerte ham til biskop den 27. februar samme år; medkonsekratorer var biskopen av Plymouth, Hugh Christopher Budd, og biskopen av Portsmouth, Crispian Hollis.

Erkebiskop Bowen ga ham tilsyn med *Kent Pastoral Area* innen erkebispedømmet, det vil si dekanene sentrert i Canterbury, Chatham, Dover, Gravesend, Maidstone, Thanet og biskop Hines eget hjemområde Tunbridge Wells.

Biskop Hine var etter få år den tjenesteeldste av da de tre hjelpebiskopene i Southwark, idet han var blitt utnevnt fem år før biskopene Paul Hendricks og Patrick Kieran Lynch SS.CC. Som sådan var han stedfortreder for erkebiskopen ved en rekke bispedømmearrangementer, for eksempel oljevigselsmessen i 2008, under erkebiskop Kevin McDonalds rekonvalesens fra en hjertebypass-operasjon, samt fortsatte å føre tilsyn med sin egen geografiske teig i Kent. 

Han ble valgt som bispedømmeadministrator etter erkebiskop McDonalds fratreden, og tjenestegjorde fra desember 2009 til juni 2010, da erkebiskop Peter Smith ble innsatt som erkebiskop.

I januar 2014 ga han fra seg sitt geografiske ansvar for Kent-området i erkebispedømmet Southwark, og ble utnevnt til å ivareta sogneansvaret for *St Andrew's* i Tenterden. 

Pave Frans innvilget hans aldersrelaterte avskjedssøknad den 7. mai 2016.

Biskop John Hine døde 16. november 2024, 86 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954
* Erkebiskop Domenico Enrici (1909–1997) *1955
* Erkebiskop Michael George Bowen (1930–2019) *1970
* Biskop *John Franklin Meldon Hine* (1938-2024) *2001

## Referanser